ועדת העבודה, הרווחה והבריאות, כנסת 17, פרוטוקול מספר 78, 2006-10-23 10:00

משה שרוני: בוקר טוב.

משה שרוני: אני מתכבד לפתוח את ישיבה הוועדה.

משה שרוני: על סדר היום הצעת חוק חופשה שנתית (תיקון מס' 10), התשס"ה – 2005, פרוטוקול מס' 78.

משה שרוני: חבר הכנסת אברהם רביץ, בבקשה.

אברהם רביץ: אני רוצה להעלות הצעה לסדר בנושא אחר.

אברהם רביץ: למען הגילוי הנאות אני אומר כי אני בגיל מתקדם.

אברהם רביץ: עם זאת, למפלגה שלכם אדוני היושב ראש לא תקבלו אותי.

אברהם רביץ: מכל מקום, אני שייך לקבוצת סיכון כי יש לי גם סכרת ויש לי גם לב.

אברהם רביץ: אני רואה את עצמי מאוד מדובר.

אברהם רביץ: אתמול בבוקר הלכתי לקבל את הזריקה ולא היה לי זמן בגלל צוק העיתים פה בכנסת.

אברהם רביץ: אני בהחלט סומך מאוד על כבוד שר הבריאות שנכנס לעובי הקורה, הגיב יפה, והתנדב לקבל זריקה ברגע שזה יהיה מותר, וזה עשה רושם טוב על הציבור.

אברהם רביץ: אני גם בטוח שהמשרד גם עושה כל מה שהוא יכול.

אברהם רביץ: אבל, נדמה לי שאנחנו כחברי ועדת הבריאות של הכנסת חייבים לומר את דברינו.

אברהם רביץ: אדוני היושב ראש, היו כבר דברים מעולם במקרים אחרים.

אברהם רביץ: אני מאוד מאוד מקווה שפה אנחנו עוסקים בסוגיה אחרת וזה כאילו מי שנכווה ברותחין נושף על פושרין, כך אני מקווה.

אברהם רביץ: בכל אופן, כוועדה שמבקרת אנחנו חייבים לומר לממלכה שאנחנו ערים לעניין, ושאנחנו רוצים לדעת עד לאיזה עומק הלכו הבדיקות.

אברהם רביץ: כיהודי דתי אסור לי לסמוך על ניסים.

אברהם רביץ: כך נצטווינו ואני לא סומך על ניסים.

משה שרוני: גם אני כחילוני לא סומך על ניסים.

משה שרוני: אני התחנכתי אצל רבי פרידמן, רב בקנה מידה שאין היום, כך שאני לא מאמין בניסים.

אברהם רביץ: אני סומך על הקדוש ברוך הוא, לא על ניסים.

אברהם רביץ: הדבר המקרי הזה לחלוטין של הצטברות מספר מקרים בקריית גת עד שקריית גת אומרת:

אברהם רביץ: תחי פתח-תקווה שהוציאה אותנו מקבוצת הסיכון שברוך השם גם שם מישהו נפטר.

אברהם רביץ: יש כאן דברים שלעניות דעתי חייבים להיחקר.

אברהם רביץ: אין מזרזין אלא למזורזין, וזה לא כביקורת.

אברהם רביץ: לפי דעתי, משרד הבריאות צריכים לדעת שאנחנו בוועדה הזאת נרצה לקבל את הדוח המלא שלהם, ונרצה פה בוועדה להבין עד לאן הם הגיעו.

אברהם רביץ: אני בהחלט מסכים עם התזה הזאת שמנסים להסביר שהסכנה באי קבלת התרופה מרובה מהסכנה הזאת.

אברהם רביץ: אבל יחד עם זאת, אני יודע שאנשים רבים שזקוקים מאוד לנסיוב הזה יהססו מלעשות כן, ואנחנו כחברי כנסת וכוועדה בכנסת גם לעודד ברגע שמשרד הבריאות ייתן את האור הירוק.

אברהם רביץ: יש לנו מה לומר בנושא שכזה, אנחנו לא יכולים שהוא יעבור לידנו ושאדוני יושב-ראש הוועדה לא יאמר את דברו.

אברהם רביץ: אני חושב שאנחנו צריכים לצאת בקול רעש גדול עד כמה שאנחנו יכולים, ולומר שאנחנו נרצה לקבל את הדוח.

אברהם רביץ: אנחנו כמובן סומכים את ידנו על שר הבריאות ועל משרד הבריאות.

אברהם רביץ: אסור שתהיה פה ביקורת מראש, בוודאי שלא.

אברהם רביץ: אבל, שהעם היושב בציון ידע שגם בכנסת ערים לכך ודואגים לעניין הזה.

אברהם רביץ: זו הצעתי לאדוני.

משה שרוני: אני התכוונתי לומר כמה מילים בנושא הזה בדיון שיהיה לנו בשעה הקרובה בנושא התעללות בקשישים בבית חולים "הרצפלד".

משה שרוני: אני אעלה את הנושא שעליו אתה דיברת לפני הפורום של משרד הבריאות.

אברהם רביץ: אתה כמובן תמצא את ההזדמנות הנאותה.

אברהם רביץ: לא הייתי רוצה לקשור את זה עם התעללות עם קשישים.

משה שרוני: לא, לא.

משה שרוני: אנחנו עוברים לדון בנושא שעל סדר היום.

משה שרוני: נציגת משרד התעשייה, בבקשה.

דבורה אליעזר: אנחנו דנים היום בהצעת חוק חופשה שנתית (תיקון מס' 10).

דבורה אליעזר: סעיף 32 לחוק חופשה שנתית נותן סמכות לשר התמ"ת לדחות את מעוד החופשה בשני מצבים.

דבורה אליעזר: המצב האחד הוא כאשר קיים מצב חירום מכוח סעיף 9 לפקודת סדרי השלטון והמשפט, שהוא היום סעיף 38 לחוק יסוד הממשלה.

דבורה אליעזר: המצב השני הוא כאשר צורכי האספקה במדינה מחייבים זאת.

דבורה אליעזר: בהצעת החוק אנחנו מבקשים לבטל את הסמכות מכוח מצב חירום וזאת בעקבות החלטות ממשלה מ-1997, 1998 ו-2004, שיש להתאים את החקיקה האזרחית למצב שבו מצב החירום יתבטל.

דבורה אליעזר: להזכירכם, מדובר במצב חירום שמוכרז על-ידי הכנסת פעם בשנה, והוא מתחדש משנה לשנה.

אברהם רביץ: אנחנו רוצים לבטל את זה.

אברהם רביץ: הכנסת מעוניינת שנעבור לסדר חיים רגיל.

דבורה אליעזר: מה עוד שאין בעילה הזאת כדי להצדיק דחייה של החופשה השנתית.

דבורה אליעזר: במצב חירום אמיתי יש לנו את חוק שירות עבודה בשעת חירום שניתן להפעיל אותו ולגייס עובדים.

דבורה אליעזר: מכוח אותו חוק אפשר לדחות את החופשה השנתית.

משה שרוני: לומדים לקח ממה שהיה עכשיו במלחמת לבנון השנייה כאשר אנשים נעלמו ממרפאות וממקומות רציניים ביותר שבהם הם היו צריכים להיות.

דבורה אליעזר: בסמכות שר התמ"ת ישנו חוק אחר שנקרא חוק שירות עבודה בשעת חירום.

דבורה אליעזר: מכוח אותו חוק השר יכול לגייס עובדים במפעלים חיוניים וקיומיים.

דבורה אליעזר: אם העובד מגויס אז החופשה השנתית נדחית מכוח אותו חוק, ולכן העילה הזאת בחוק חופשה שנתית מתייתרת.

באדר מג'ד: אנחנו תומכים בהצעת החוק.

פיני קבלו: אנחנו תומכים בהצעה.

פיני קבלו: אנחנו גם חושבים שצריך להרחיב את הסמכות של שר התמ"ת בנושא הזה כך שהוא יוכל להוציא תקנות לשעת חירום.

פיני קבלו: אין לנו שום מניעה והתנגדות.

חזקי ישראל: אנחנו תומכים בהצעה.

משה שרוני: אני מבקש לקרוא את התיקון בהצעת החוק.

איתי עצמון: "הצעת חוק חופשה שנתית (תיקון מס' 10), התשס"ה-2005 בחוק חופשה שנתית, התשי"א-1951, בסעיף 32, הרישה עד המילה "וכן" – תימחק.

איתי עצמון: "

מרינה סולודקין: סוף סוף הפיקו לקחים.

משה שרוני: מי בעד הצעת החוק?

משה שרוני: ה צ ב ע ה הצעת חוק חופשה שנתית (תיקון מס' 10), התשס"ה-2005 (מ/188), אושרה פה אחד להעלאה לקריאה שנייה ושלישית.

משה שרוני: אני מודה לכם, הישיבה נעולה.